ทีวีแชมเปี้ยน
ทีวีแชมเปี้ยน Tv Champion เป็นอีกหนึ่งรายการประเภทเกมโชว์จากประเทศญี่ปุ่นที่คนไทยคุ้นเคยและรู้จักกันดี,เคยออกอากาศบนจอทีวีเมืองไทยอยู่หลายครั้งในรอบหลายปีที่ผ่านมา ซึ่งต้องบอกว่าได้รับความนิยมชมชอบจากคนไทยไม่น้อยเลยทีเดียว,รูปแบบรายการจะเป็นการตามหาผู้ที่มีความสามารถในด้านต่างๆ พร้อมเชิญผู้ที่มีความชำนาญในด้านนั้นๆ มาแข่งขันกัน เพื่อเฟ้นหาสุดยอดแชมเปี้ยน,ผู้เข้าแข่งขันแต่ละคนจะต้องใช้ทักษะความสามารถตอบคำถามให้ถูกต้องในการโชว์ฝีมือ สมาธิ และจะต้องแข่งกับเวลา,ตั้งแต่วันเสาร์ที่ 5 พฤษภาคมที่ผ่านมา ไทยรัฐทีวีช่อง 32 ได้นำรายการทีวีแชมเปี้ยนมาออกอากาศให้ได้รับชมเป็นเทปแรก ซึ่งเป็นการแข่งขันเฟ้นหาสุดยอดอาหารชามยักษ์,ตลอดระยะเวลาราวหนึ่งชั่วโมงของการออกอากาศ นอกจากจะได้รับความสุข ความสนุกสนาน ความตื่นเต้นแล้ว ยังได้รับรู้เรื่องราวที่อาจจะทำให้ต้องตะลึงเลยก็ว่าได้ และบางอย่างก็เป็นข้อมูลที่เป็นประโยชน์ไม่น้อย,ไทยรัฐทีวี ได้คัดสรรเลือกเฟ้นตอนสำคัญและสนุกตื่นเต้นมาออกอากาศทั้งหมด 26 ตอน ยกตัวอย่าง ตอนเฟ้นหาสุดยอดอาหารชามยักษ์ ซึ่งได้ออกอากาศให้ได้ชมกันไปแล้ว,การแข่งขันคีบตุ๊กตาซึ่งต้องใช้ทักษะอย่างมาก การแข่งขันสุดน่ารักของสุนัขแสนรู้ เป็นต้น,ทีวีแชมเปี้ยนผ่านจอทีวีประเทศไทยหลายครั้ง ย่อมแสดงให้เห็นถึงความเป็นรายการคุณภาพและเป็นที่นิยมชมชอบ และนั่นเป็นการตอกย้ำว่า เป็นอีกหนึ่งรายการทีวีจากประเทศญี่ปุ่นที่ไม่อยากให้พลาดชม,โดยเฉพาะคนที่ชอบอะไรที่เกี่ยวกับประเทศญี่ปุ่น รายการนี้น่าจะโดนใจอย่างแน่นอน,ติดตามทีวีแชมเปี้ยน Tv Champion ได้ทางไทยรัฐทีวี ช่อง 32 ทุกวันเสาร์ เวลา 13.00-14.00 น.,วีระชัย ฉัตรใบโพธิ์,แจ๋วริมจอ,jaewrimjor@gmail.com, 
ตั้งแต่วันเสาร์ที่ 5 พฤษภาคมที่ผ่านมา ไทยรัฐทีวีช่อง 32 ได้นำรายการทีวีแชมเปี้ยนมาออกอากาศให้ได้รับชมเป็นเทปแรก ซึ่งเป็นการแข่งขันเฟ้นหาสุดยอดอาหารชามยักษ์
ทีวีแชมเปี้ยนส์,Tv Champion,ไทยรัฐทีวี,ทีวีบันเทิง,แจ๋วริมจอ